મૂવી રિવ્યુઃ રોમિયો અકબર વૉલ્ટર (RAW) | Romeo Akbar Walter Movie Review In Gujarati - Movie Reviews | I Am Gujarat
Gujarati News Movie Review મૂવી રિવ્યુઃ રોમિયો અકબર વૉલ્ટર (RAW)
Published: Apr 04, 2019 13:57 pm IST
રોમિયો અકબર વૉલ્ટર (RAW)
જ્હોન અબ્રાહમ, મૌની રૉય, સિકંદર ખેર, સુચિત્રા ક્રિષ્ણમૂર્તિ, જેકી શ્રોફ
રોબી ગ્રેવાલ
1 કલાક 52 મિનિટ
થ્રિલર,એક્શન
1/6સ્ટોરીઃ
કલાકાર અને ફિલ્મકારના રૂપમાં જ્હોન અબ્રાહમનું જબરદસ્ત ટ્રાન્સફોર્મેશન થયું છે. તેની ફિલ્મ વિક્કી ડોનર, મદ્રાસ કેફે અને પરમાણુ આ વાતનો પુરાવો છે. આ વખતે તે RAW એટલે કે રોમિયો, અકબર, વોલ્ટરના માધ્યમથી ફરી એકવાર દેશભક્તિની વાત કરી રહ્યો છે. તે આપણને 1971ના દાયકામાં લઈ જાય છે જેમાં તે રોમિયો, અકબર અને વોલ્ટર જેવા ત્રણ બહુરુપના પાત્ર ભજવી રહ્યો છે. તે દુશ્મન દેશમાં જઈ પોતાના વતનની રક્ષા માટે જાનની બાજી લગાવી જાસૂસી કરે છે. પરંતુ જ્યારે એક જાસૂસનો ભેદ ખૂલી જાય, તો શું થાય? શું દેશ તેના પર ગર્વ કરે કે પછી સોશિયલ સિક્યોરિટીના રસ્તામાં કાંટો સમજીને તેને ફેંકી દેવાય? RAW પણ આ જ મુદ્દાઓની આસપાસ બનેલી ફિલ્મ છે.
2/6જાસૂસની કથાઃ
આ ફિલ્મની સ્ટોરી અકબર (જ્હોન)થી શરૂ થાય છે. તેને પાકિસ્તાની ઈન્ટેલિજન્સ ઑફિસર ખુદાબખ્શના હાથે ખાસ્સો ટોર્ચર કરવામાં આવી ચૂક્યો છે. થર્ડ ડીગ્રીનો ઉપયોગ કરીને તેના નખ સુદ્ધાં ઊખાડી નાંખવામાં આવ્યા છે. પાકિસ્તાનની ઈન્ટેલિજન્સને શક છે કે અકબર ભારતના RAW (રિસર્ચ એન્ડ એનાલિસિસ વિંગ)નો જાસૂસ છે. ત્યાંથી સ્ટોરી ફ્લેશબેકમાં આવે છે.
3/6અપાય છે એસાઈનમેન્ટઃ
બેન્કમાં કામ કરારો રોમિયો ઈમાનદાર અને બહાદુર છે. તે બેન્કમાં કામ કરનારી શ્રદ્ધા (મૌની રૉય)ને પ્રેમ કરે છે અને પોતાની માતા સાથે રહે છે. એક સમયે તેના પિતાએ દેશ માટે પોતાનો જીવ ગુમાવી દીધો હતો અને પછી તેની માતાએ દેશ ભક્તિના જનૂનથી દૂર સામાન્ય બાળકની જેમ તેનો ઉથેર કર્યો હતો. પરંતુ બેન્કમાં થતી ચોરી તેનું જીવન બદલી નાંખે છે. બેન્કમાં થયેલી લૂંટનો તે જીવના જોખમે મુકાબલો કરે છે. ત્યાર પછી તેને જણાવાય છે કે તેને રૉના ચીફ શ્રીકાંત રાય (જેકી શ્રોફ)એ એક જાસૂસના રૂપમાં પસંદ કર્યો છે અને તેણે અકબર મલિક બનીને પાકિસ્તાનની સિક્રેટ માહિતી એકઠી કરવાની છે.
4/6ક્લાઈમેક્સ સુધી મિસ્ટ્રીઃ
જાસૂસના રુપમાં તેને કડક ટ્રેનિંગ આપવામાં આવે છે. પાકિસ્તાન જઈને તે ઈજહાક અફરીદી (અનિલ જ્યોર્જ)નું દિલ જીતી લે છે અને થોડા જ સમયમાં વિશ્વાસપાત્ર બની જાય છે. તે પાકિસ્તાન દ્વારા બદલીપુરમાં થયેલા હુમલાની યોજનાની જાણકારી આપે છે. આ ખુફિયા મિશનમાં તેનો સાથ પાકિસ્તાની રઘુવીર યાદવ આપે છે. બધુ બરાબર ચાલતું હોય ત્યારે શ્રદ્ધા પાકિસ્તાનમાં ડિપ્લોમેટ તરીકે જાય છે. ખુદાબખ્શને એવો પુરાવો મળી જાય છે જેને કારણે તેને અકબર પર શક જાય છે. તે તેને ટોર્ચર કરી સત્ય કઢાવવા માંગે છે. ક્લાઈમેક્સ આવતા સુધીમાં તે કેવી રીતે વોલ્ટર બને છે? એ જાણવા માટે ફિલ્મ જોવી પડશે.
5/6ઘણું રિસર્ચ કર્યું છેઃ
એ વાતનો જરૂર ઉલ્લેખ કરવો પડે કે રોબી ગ્રેવાલે ફિલ્મ માટે ડિટેઈલમાં રિસર્ચ કર્યું છે. આ વાત પરદા પર ઊડીને આંખે વળગે છે. ફિલ્મનો માઈનસ પોઈન્ટ છે તેનો સ્લો ફર્સ્ટ હાફ. રોબીએ ફર્સ્ટ હાફમાં બેક ડ્રોપ અને પાત્રોને સેટ કરવામાં ઘણો સમય લગાવ્યો છે. ઘણી જગ્યાએ કન્ફ્યુઝન ખટકે છે. જાસૂસી વાળી આ ફિલ્મમાં થ્રિલનો અભાવ છે. જે એક્શનની આશાએ તમે ફિલ્મ જોવા ગયા હશો તે ફિલ્મમાં લગભગ ન બરાબર છે. સેકન્ડ હાફમાં સ્ટોરી પોતાના મિજાજમાં આવે છે. ફિલ્મ નાટ્યાટ્મક નહિ પણ વાસ્તવિકતાથી નજીક છએ પરંતુ ક્લાઈમેક્સ પંચ અસરકારક સાબિત નથી થતો.
6/6કેવી છે ફિલ્મ?
તપન તુષાર બસુની સિનેમેટોગ્રાફી વખાણવા લાયક છે. ખાસ કરીને વરસાદ વાળા દૃશ્યો સુંદરતાથી પરદા પર ફિલ્માવાયા છે. તેમણે ફિલ્મના કલર ટોનને વિષયને અનુરુપ રાખ્યો છે. જ્હોન અબ્રાહમે પોતાના રોલને પૂરો ન્યાય આપ્યો છે. તે પોતાના અલગ અલગ બહુરુપને સારી રીતે ભજવી જાણે છે. ખુદાબખ્શના રોલમાં સિકંદર ખેર સરપ્રાઈઝ પેકેજ સાબિત થાય છે. તેણે પાકિસ્તાની આઈએસઆઈ અધિકારીના રુપમાં દમદાર અભિનય કર્યો છે. જેકી શ્રોફ પોતાની ભૂમિકાઓને અલગ જ ઊંચાઈ પર લઈ જાય છે. શ્રીકાંત રાય તરીકે તે આ વખતે પણ સફળ ગયો છે. મૌની રૉયે આ ફિલ્મ કરવાની હા કેમ પાડી તે વાત સમજ નથી પડતી. ફિલ્મમાં તેનો રોલ છે જ નહિ. ઈજહાક અફરીદીના રૂપમાં અનિલ જ્યોર્જે ઘણું સારુ કામ કર્યું છે. તે પોતાની ભૂમિકામાં યાદ રહી જાય છે. રઘુવીર યાદવનો નાનો રોલ ફિલ્મમાં રાહતનું કામ કરે છે. બાકીના કિરદાર ઠીક છે. સંગીત ફિલ્મનો માઈનસ પોઈન્ટ છે. બેકગ્રાઉન્ડ સ્કોર ઠીકઠાક છે. આ ફિલ્મને અમારા તરફથી 3 સ્ટાર.
latest movie review in gujarati
romeo akbar walter movie review in gujarati